ΠΡΟΣ:

α) **Προπτυχιακούς φοιτητές** (3ου , 4ου έτους σπουδών τους καθώς και επί πτυχίω).

β) **Μεταπτυχιακούς φοιτητές** (οι οποίοι έχουν ολοκληρώσει επιτυχώς όλα τα μαθήματα του προγράμματος σπουδών τους).

γ) **Υποψηφίους Διδάκτορες** (οι οποίοι έχουν ολοκληρώσει το πρώτο έτος εκπόνησης της διδακτορικής τους διατριβής και να έχει υποβληθεί η ετήσια έκθεση αξιολόγησης από την Τριμελή Συμβουλευτική Επιτροπή)

H διεθνή εμπειρία αναπτύσσει δεξιότητες, απαραίτητες σε κάθε βιογραφικό σημείωμα και το **Πανεπιστήμιο Πειραιώς** προσφέρει την ευκαιρία μετακίνησης για **Πρακτική Άσκηση** **Erasmus+ Διεθνής κινητικότητα** με σκοπό την Πρακτική Άσκηση **σε χώρες εκτός Ε.Ε.** σε Εταιρείες/Οργανισμούς των Χωρών Εταίρων του προγράμματος (Περιφέρειες 1- 12) (βλ. σελ 9 της προκήρυξης) **από 2 έως 3 μήνες για το Ακαδημαϊκού Έτους 2023–2024**.

Η **προθεσμία** **υποβολής** των αιτήσεων συμμετοχής είναι από **14.11.2023 έως 15.12.2023,** με πιθανή παράταση της**.**  Οι φοιτητές θα πρέπει να καταθέσουν στη Γραμματεία του Τμήματός τους τα δικαιολογητικά που αναφέρονται στη σελ. 2 της συνημμένης προκήρυξης.

Επιλέξιμη περίοδος μετακίνησης:

Α) **Μακροχρόνια Κινητικότητα,** με φυσική παρουσία από 2 έως 3 μήνες και ποσό χρηματοδότησης από **700 ευρώ μηνιαίως**, ή

Β) **Βραχυχρόνια Κινητικότητα** (συνδυασμός φυσικής παρουσίας και εικονικής δραστηριότητας) (προϋπόθεση 5-30 ημέρες υποχρεωτική φυσική παρουσία η οποία θα πρέπει να έχει πραγματοποιηθεί έως τις 31 Ιουλίου, και εικονική δραστηριότητα χωρίς ελάχιστη επιλέξιμη διάρκεια). Ποσό χρηματοδότηση από **70 ευρώ ημερησίως έως την 14η ημέρα και 50 ευρώ ημερησίως μεταξύ 15ης και 30ης ημέρας.**

**Κάλυψη δαπανών ταξιδίου βάσει χιλιομετρικής απόστασης.** (βλ. σελ. 10-11 της προκήρυξης)

**Στη περίπτωση που ο φοιτητής επιθυμεί να μετακινηθεί** για Πρακτική Άσκηση Erasmus+ Διεθνής κινητικότητα **ως απόφοιτος** θα πρέπει να **κάνει την αίτησή του όντας ακόμη ενεργός φοιτητής**.

**Αναζήτηση Φορέα Υποδοχής**: Η αναζήτηση επιλέξιμου φορέα υποδοχής εκτός Ε.Ε. πραγματοποιείται από τον ενδιαφερόμενο φοιτητή που θέλει να μετακινηθεί με το πρόγραμμα. Ο ενδιαφερόμενος **μπορεί να επιλέξει** φορέα **είτε** από τις [Αρχές Εξωτερικής Υπηρεσίας του Υπ. Εξωτερικών](https://www.mfa.gr/images/stories/services/2023%2003%2020%20%CE%A0%CE%AF%CE%BD%CE%B1%CE%BA%CE%B1%CF%82%20%CF%80%CF%81%CE%BF%CE%BA%CE%AE%CF%81%CF%85%CE%BE%CE%B7%20%CE%B3%CE%B9%CE%B1%20%CE%95%CE%A5%202023-2024.pdf), **είτε** να αναζητήσει κάποιον άλλο φορέα υποδοχής της επιλογής του, και σύμφωνα με την επιλεξιμότητά (όπως ορίζεται στη σελ. 4 της προκήρυξης), λαμβάνοντας υπόψη τη γεωγραφική περιοχή (βλέπε σελ 9. της προκήρυξης).

Περισσότερες πληροφορίες στην

**Ημερίδα Ενημέρωσης για το πρόγραμμα Erasmus+**

**για Κινητικότητα Φοιτητών και προσφάτως Αποφοίτων**

**με σκοπό την Πρακτική Άσκηση σε χώρες εκτός Ε.Ε.** για το Ακαδημαϊκό Έτος 2023-2024, **στον ισόγειο χώρο του Κεντρικού Κτηρίου του Πανεπιστημίου Πειραιώς,**

**στην Αίθουσα Συνεδρίων, την Τετάρτη 6 Δεκεμβρίου 2023** και ώρα **12:00 – 14:00**